ফ্ল্যাটের মধ্যে উদ্ধার হল মা-ছেলের অগ্নিদগ্ধ দেহ। সেই ঘরেই ড্রইংরুমের দেওয়ালে বড় বড় করে লেখা, মৃত্যুর জন্য দায়ী স্বামী। এঘটনা ঘিরে চাঞ্চল্য কলকাতার সার্ভে পার্ক এলাকায়।
 ওয়েব ডেস্ক: ফ্ল্যাটের মধ্যে উদ্ধার হল মা-ছেলের অগ্নিদগ্ধ দেহ। সেই ঘরেই ড্রইংরুমের দেওয়ালে বড় বড় করে লেখা, মৃত্যুর জন্য দায়ী স্বামী। এঘটনা ঘিরে চাঞ্চল্য কলকাতার সার্ভে পার্ক এলাকায়। ১৮, বৈকুন্ঠ সাহা লেনে অনামিকা অ্যাপার্টমেন্টের একতলায় উদ্ধার হয়েছে এই জোড়া দেহ। মৃত্যু হয়েছে বছর ৩৫-র অর্পিতা ঘোষ এবং ৭ বছরের ছেলে অর্কর। পুলিসের প্রাথমিক অনুমান, এটি আত্মহত্যার ঘটনা। এদিন ফ্ল্যাট থেকে ধোঁয়া বের হতে দেখে সন্দেহ হয় স্থানীয়দের। তড়িঘড়ি খবর দেওয়া হয় পুলিসে। তাঁরাই এসে দরজা ভেঙে উদ্ধার করে দু জনের দেহ। মৃতার স্বামী তরুণকান্তি ঘোষ পেশায় ইঞ্জিনিয়ার। কাজ করেন সেক্টর ফাইভে। জিজ্ঞাসাবাদের জন্য তাঁকে আটক করেছে পুলিস।